محەممەد ئەوراز

(١٥ی ئەیلوولی ١٩٦٩ لە نەغەدەی ڕۆژھەڵاتی کوردستان – ٧ی ئەیلوولی ٢٠٠٣ لە چیای گاشێربروومی پاکستان) یەکێک بوو لە بەناوبانگترین شاخەوانانی کە لە تەمەنی لاوییەوە دەستی بە وەرزشی شاخەوانی کرد. دوای بوون بە ئەندامی دەستەی شاخەوانیی نەتەوەیی، پێی داناوەتە سەر ژمارەیەکی زۆر لە چیا ھەرە بەرزەکانی جیھان و لە ناویاندا چیای. ژمارەیەک چیای بەرزی جیھانی بێ کەپسوولی ئۆکسجین بەزاندووە و یەکەم شاخەوان بووە لەناو وڵاتانی ئیسلامی کە چووبێتە لوتکەی چیای.

 ژیانی سەرەتایی 
محەمەد ئەوراز لە ١٥ی ئەیلوولی ١٩٦٩ لە شاری نەغەدە لەدایکبووە. ئەوراز منداڵی حەوتەمی بنەماڵەکەیان بووە و ٥ خوشک و ٢ برای ھەیە. لەکاتی لەدایکبوونی محەمەد، باوکی حاج ئەحمەدی ئەوراز لەناو بەندیخانەی فەلەک ئەفلاک بووە و پاشان بۆ شارستانیی کاشمەر دوور خرابووەوە. بۆیە یەکەمین ساڵەکانی ژیانی محەمەد لەم شارە بووە و پاش سێ ساڵان گەڕاونەتەوە بۆ نەغەدە. ئەوراز لە منداڵییەوە حەزی بە شاخەوانی کردووە و لەناو کێو و چیاکانی نزیكی نیشتەجێکەیان دەستی بەم وەرزشە کردووە.

 ژیانی شاخەوانی 
محەممەد ساڵی ١٩٨٨ لە شاری نەغەدە گرووپی شاخەوانیی قەندیلی دامەزراند و پاشان لەناو گرووپی شاخەوانیی سامرەندی نەغەدە درێژەی بە چالاکییە سەرەتایییەکانی خۆی دا. ھەروەھا محەممەد بە ھاوکاریی ژمارەیەک لە شاخەوانەکانی ئەم شارە وەک دەستپێکی پیشەی فەرمیی خۆی ناوەندی شاخەوانانی نەغەدەی دامەزراند.

 مردن 
محەممەد ساڵی ١٣٨٢ی ھەتاوی، کاتێک لەگەڵ شاخەوانی کۆچکردووی کورد موقبیل ھونەرپەژووھ دەچوو ھەتا کێوی گاشێربروومی وڵاتی پاکستان ببەزێنێت، کەوتە بن ڕەھێڵەی ڕنووی بەفر و دوای چەندین ڕۆژ مانەوە لە نەخۆشخانەکانی پاکستان، لە ڕێکەوتی ٦ی ئەیلوولی ٢٠٠٣ گیانی لەدەستدا. تەرمەکەی گوازرایەوە بۆ نەغەدە و لە مەراسمێکی بەشکۆدا ئەسپەردەی خاکی نیشتمان کرا.
 یادکردنەوەکان 
 دانانی پەیکەرێک لە مەیدانی دەرەکەی تاران کە لەلایەن پەیکەرسازی ئێرانی مەلەک دادیاری گەرووسی ساز کراوە.

 سەرچاوەکان 

 بەستەرە دەرەکییەکان 
 http://www.soma-digest.com/Direje.aspx?Soma=&Jimare=47&Babet=LatestNewsAnalysis 

پۆل:خەڵکی نەغەدە
پۆل:شاخەوانانی ئێرانی
پۆل:شاخەوانانی کورد
پۆل:شاخەوانانی کۆچکردوو
پۆل:لەدایکبووانی ١٩٦٩
پۆل:مردووانی ٢٠٠٣
پۆل:وەرزشکارانی کورد
پۆل:کوردەکانی ڕۆژھەڵاتی کوردستان